
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/228/28.06.2005

	
	
	


A   V   I   Z

asupra proiectului de Lege pentru aprobarea Ordonanţei de urgenţă a Guvernului nr. 44/2005 privind emisiunea din anul 2005 a municipiului Bucureşti de titluri de valoare denominate în EUR, Camera Deputaţilor fiind  Cameră decizională
 (PLx 267/2005).

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 44/2005 privind emisiunea din anul 2005 a municipiului Bucureşti de titluri de valoare denominate în EUR, Camera Deputaţilor fiind  Cameră decizională, trimis cu adresa nr.  PLx 267/27.06.2005.




Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 28 iunie  2005.


Proiectul de lege are ca obiect derogarea de la prevederile art. 59 alin. (4) din Ordonanţa de urgenţă a Guvernului nr. 45/2003 privind finanţele publice locale, aprobată cu modificările şi completările ulterioare, pentru emiterea  titlurilor de valoare de Municipiul Bucureşti.

În urma dezbaterilor, membrii Comisiei pentru politică economică, reformă şi privatizare au hotărât  cu 21 de voturi pentru, 1 vot împotrivă şi o abţinere  ca proiectul de lege să fie aprobat, în forma adoptată de Senat.
                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       
Consilier parlamentar
                                                                                                               


Alina Hodivoianu










Expert parlamentar 

